

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 8.oktobrī **Nr.490**

(prot.Nr.40, 13.§)

**Par aizņēmuma ņemšanu projekta Nr.4.2.2.0/18/I/003 “Energoefektivitātes paaugstināšana Daugavpils pilsētas pirmsskolas izglītības iestādē Nr.29, Vienības ielā 38B” īstenošanai**

Pamatojoties uz likuma “Par pašvaldībām” 21.panta pirmās daļas 2.punktu un likuma “Par pašvaldību budžetiem” 22. un 22.1 pantu, likuma „Par valsts budžetu 2020.gadam” 13.panta pirmās daļas 1.punktu, 2020.gada 14.augusta Vienošanās par Eiropas Savienības fonda projekta īstenošanu Nr.4.2.2.0/18/I/003, Daugavpils pilsētas domes Finanšu komitejas 2020.gada 1.oktobra sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Lūgt Pašvaldību aizņēmumu un galvojumu kontroles un pārraudzības padomē atļauju ņemt ilgtermiņa aizņēmumu Valsts kasē ar Valsts kases noteikto procentu likmi līdz **644 410 EUR** (seši simti četrdesmit četri tūkstoši četri simti desmit *euro* 00 *centi*) apmērā, uz 20 gadiem projekta „Energoefektivitātes paaugstināšana Daugavpils pilsētas pirmsskolas izglītības iestādē Nr.29, Vienības ielā 38B” Nr.4.2.2.0/18/I/003 īstenošanai.

2. Aizņēmumu izņemt pa gadiem:

2020.gadā – 40 878 EUR;

2021.gadā – 603 532 EUR.

3. Aizņēmuma pamatsummu sākt atmaksāt ar 2023.gada martu.

4. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus, turpmāko gadu Daugavpils pilsētas pašvaldības budžetos.

Domes priekšsēdētājs *(personiskais paraksts)* I.Prelatovs